AksaraLLM/aksara-bahasa-daerah-v1 huggingface dataset:
(;  Abusahl Bijan-e Koohi) inggih punika satunggaling tiyang Pèrsi ingkang ugi kalebet ilmuwan Islam ing babagan matematika, ilmuan science (fisika) Islam lan ugi minangka asronom Islam. Piyambakipun inggih asalipun saking Kuh (utawu Quh), satunggaling laladan ing Tabaristan, Amol, lan ngrembaka wonten ing Baghdad, Irak ing abad kaping sedasa. Piyambakipun dipunpitados minangka salah satunggal saking ahli geometri Muslim ingkang paling hebat, ingkang kebukti kanthi sampun kathahipun karya- karyanipun ing babagan matematika lan astronomi ingkang sampun dipunserat déning piyambakipun.

Al Quhi inggih punika minangka pandheganipun saking para astronom ingkang makarya wonten ing taun 988 Masehi wonten ing observatorium ingkang dipunyasa déning Buwayhid Sharaf al Dawla ing Baghdad. Piyambakipun ugi nyerat satunggaling risalah ngengingi bab astrolabe ingkang wosipun inggih minangka dalan kanggé ngrampungaken kathah masalah angka ingkang angèl wonten ing masalah geometri.

Karyanipun
Wonten ing babagan matematika, piyambakipun langkung fokus wonten ing kahlian bab Archimedes lan prakawis ing bab Apollonian, inggih punika salah satunggaling prakawis ingkang dipuntujokaken wonten ing arah persamaan ingkang langkung inggil tinimbang 'persamaan kuadrat. Piyambakipun ugi saged ngrampungaken sapérangan prakawis saking sedayanipun lan ngrembag bab kaanan solvabilitas. Tuladhanipun inggih punika piyambakipun saged ngrampungaken prakawis inscribing segi lima ingkang biyasa ingkang saged dados babagan persegi saéngga saged ngasilaken persamaan drajat kaping sekawan. Al Quhi ugi nyerat satunggalin risalah ing bab kompas ingkang sampurna, satunggaling kompas ingkang gadhah satunggal suku kanthi gadhah dawa ingkang variasi ingkang gadhah kemungkinan kanggé narik irisanipun bangun kerucut: garis jejeg, bunderan, elip, parabola, lan hiperbola. Dados punika kados ngetilaken bilih wonten kemungkinan bilih Al Quhi ingkang manggihaken piranti- piranti punika.

Kados Aristoteles, Al Quhi ugi paring pamanggih bilih awrating badan saking tubuh punika manéka warna saking jarakipun saking punjering bumi.
Gegayutanipun ing antawisipun al Quhi lan Abu Ishaq al Sabi, satunggaling pegawe nagari tinggi ingkang ugi remen nliti ing babagan matematika sampun dipunawetaken.

Cathetan suku

  Reviews: Seyyed Hossein Nasr (1998) in Isis 89 (1) pp. 112-113; Charles Burnett (1998) in Bulletin of the School of Oriental and African Studies, University of London 61 (2) p. 406.
 M. Steinschnieder, Lettere intorno ad Alcuhi a D. Bald. Boncompagni (Roma, 1863)
 Suter, Die Mathematiker und Astronomen der Araber (75-76, 1900).
Jan Hogendijk: Two beautiful geometrical theorems by Abu Sahl Kuhi in a 17th century Dutch translation, Ta'rikh-e Elm: Iranian Journal for the History of Science 6 (2008), 1-36 
John Lennart Berggren, Hogendijk: The Fragments of Abu Sahl al-Kuhi's Lost Geometrical Works in the Writings of al-Sijzi, in: C. Burnett, J.P. Hogendijk, K. Plofker, M. Yano (eds): Studies in the History of the Exact Sciences in Honour of David Pingree'', Leiden: Brill, 2003, pp. 605–665
 (PDF version)
 
 

Astronom Pèrsi Tengahan
Hallyu utawi Korean Wave  (, ) punika istilah kanggé nyebaripun budaya pop Koréa kanthi global ing nagara-nagara sanès ing donya. Padatanipun Hallyu damel kathah tiyang ing nagara-nagara mau supados nyinaoni babagan Basa Koréa lan kabudayan Koréa.

Wiwitan 
Keremenan marang budaya pop Koréa kawiwitan ing Republik Rakyat Cina lan Asia Tenggara nalika pungkasan taun 1990-an. Istilah Hanliu (韓流, Basa Koréa:한류;Hallyu) dipunadopsi déning médhia Cina bibar album musik pop Koréa, HOT, dipunrilis ing Cina. Serial drama TV Koréa wiiwt dipunputer ing Cina lan nyebar ing nagara-nagara sanès kados Hongkong, Vietnam, Thailand, Indonesia, Filipina, Jepang, Amérikah Sarékat, Amérika Latin lan Timur Tengah. Sapunika, Hallyu ugi narok kawigatosan marang produk Koréa Kidul, kados masakan Koréa, piranti elektronik, musik lan filem. Kawontenan punika ugi damel promosi Basa Koréa lan budaya Koréa dhateng nagara-nagara sanès. Pamaréntahan Koréa piyambak sarujuk lan gadhah peran anggènipun nyebaraken Hallyu.

Drama Koréa 

Drama Koréa punika ingkang dados penyebab saking kawiwitanipun Hallyu ing manéka nagara. Warga Koréa Kidul remen mirsani drama lan filem ugi mirengaken musik. Perusahaan TV Koréa medalaken béaya ingkang ageng kanggé damel produksi drama lan sapérangan punika pikantuk kasuksesan, dipunekspor dhateng jaban rangkah. Drama TV ingkang damel Hallyu punika ing antawisipun Winter Sonata, Dae Jang Geum, Stairway to Heaven, Beautiful Days lan Hotelier. Kawontenan punika dados médhia kanggé miyaraken Basa Koréa lan budaya Koréa. Alur caritanipun ingkang kuwat, genré ingkang gadhah variasi, lan akting para juru main ingkang saé. Kajawi punika carita ingkang trep kaliyan budaya masarakat Asia babagan katresnan, pangorbanan, lan pagesangan ingkang kagambar ing drama Koréa punika boten tebih saking konsèp pagesangan ingkang wonten ing masarakat Asia.

Film Koréa 

Film Koréa sareng kaliyan drama TV lan musik pop punika kalebet produk utama Hallyu ingkang dipunremeni boten ing sajeroning nagari kemawon nanging ugi dumugi nagara sanès. Wiwitanipun filem Hongkong ingkang mendominasi biyoskup ing Asia, nanging saduginipun Hallyu lajeng wiwit kesaingan déning filem Koréa. Film produksi Koréa Kidul dipuntepangi amargi alur caritanipun ingkang kuwat lan genré ingkang variatif saéngga saged narik kawigatosan pamirsa.

Cathetan suku 

Budaya Koréa
Kagunan ing Koréa
Edison Arantes do Nascimento utawi ingkang asring dipuntepungi kanthi nama Pelé () inggih punika minangka legenda bal-balan donya ingkang asalipun saking Brasil. Sadanguning karieripun minangka juru main, Pelé kasil mbekta Brasil dados Juara Donya Bal-balan kaping 3, inggih punika nalika taun 1958 ing Swèdhen, taun 1962 ing Chili, lan taun 1970 ing Meksiko. Berkat kasuksesanipun mau, Brasil gadhah hak saking Piala Jules Rimet. Pelé pikantuk jejuluk O Rei utawi Sang Raja.

Piyambakipun miyos wonten ing Três Corações, Minas Gerais, Brasil.

Miyos 
Pelé ingkang miyos ing Três Corações inggih punika putra juru main bal-balan ingkang main wonten ing Fluminense, Dodinho kaliyan Dona Celeste Arantes. Wiwitanipun dipunjeluk kanthi nama Dico nanging lajeng dipunjeluk minangka Pelé déning kanca-kancanipun ngrujuk wonten ing nama kiper Vasco da Gama ingkang minangka idolanipun, Bilé.
Pelé gesang wonten ing kemiskinan wonten ing Sao Paulo. Piyambakipun pados arta tambahan minangka pelayan ing kedai teh sakitaripun. Piyambakipun lajeng kagabung kaliyan klub lokal Bauru wiwit taun 1952 nanging Pelé boten kiyat mundhut septu bal. Piyambakipun lajeng main kanthi nalikaken koran bekas wonten ing samparanipun minangka sepatu, lan buah jeruk minangka balipun.

Karier Klub

Santos

Wonten ing taun 1956, Pelé ndhèrèk seleksi juru main bal-balan saking klub Santos, sawijining klub alit wonten ing njawi Sao Paulo. Pemandu bakat ingkang mirsani lajeng ngendika dhateng Présidhèn klub bilih laré 15 taun ingkang nama Pelé bakal dados juru main paling apik donya. Pelé lajeng miwiti debutipun wonten ing Santos tanggal 7 September 1957 damel 1 gol wonten ing kamenangan 7-1 nglawan Corinthians wonten ing tetandhingan eksebisi. Nalika liga dipunwiwiti, Pelé sampun pikantuk papan utama wonten ing tim senior Santos. Wonten ing akir mangsa kompetisi Pelé medal minangka top scorer liga nalika umur 16 taun. Namung wonten ing wekdal ingkang singkat, Pelé lajeng dipundangu saperlu kagabung wonten ing skuat tim nasional Brasil. Sasampuning penampilanipun wonten ing Piala Dunia 1962, tim raksasa eropa kados Real Madrid, Manchester United lan Juventus wiwit ngincer piyambakipun. Nanging bab punika dipuncegah déning pamaréntah Brasil kanthi ngendika bilih Pelé minangka baegyan saking harta karun nagara lan boten dipunkeparengaken main bal-balan wonten ing njawi Brasil.

Cathetan suku

Pranala njaba 

 
 National Soccer Hall of Fame - Pele
 Pelé: A Legend Looks Back -slideshow by Life magazine
 List of Goals for Brazil

Lair 1940
Brasil
Pamain njuwarani Bèker Donya FIFA
Pamain bal-balan Brasil
Abu Mahmud Hamid ibn Khidr Khojandi (ingkang ugi dipunmangertosi minangka Abu Mahmood Khojandi, Alkhujandi utawi al-Khujandi, lan ing basa Pèrsi dipunsebat: ابومحمود خجندی, ingkang miyos ing taun 940 nan lan séda ing taun 1000 nan) inggih punika satunggaling astronom Islam saking Pèrsin lan ilmuwan matematika ingkang gesang ing pungkasaning abad kaping 10 lan ugi mbiyantu kanggé yasa satunggaling observatorium, caket kaliyan kitha Ray, Iran (ingkang sapunika caket kaliyan kitha Tehran) wonten ing Iran. Al Khujandi inggih miyos wonten ing kitha Khujand; lan wonten ugi dipunyasa patung prunggu astrom wonten ing satunggaling taman ing jaman modhèren Khujand, ingkang sapunika minangka péranganing kitha Tajikistan.

Sapérangan fakta ngengingi gesangipun Khujandi ingkang dipunmangertosi dhateng saking pengalaman nyeratipun kados saking komentator ingkang dipundamel déning Nassereddin Tusi. Saking panyaruwenipun Tusi punika nedahaken sanget bilih Khujandi inggih punika salah satunggaling pandhega ing suku Mongol wonten ing laladan pamarèntahanipun Khudzhand.

Astronomi
Wonten ing astronomi Islam, Khujandi inggih makarya wonten ing sak ngandhaping pamarèntahanipun khalifah Buwayhid Amirs wonten ing observatorium caket kaliyan Ray, Iran, wondene ing papan punika piyambakipun inggih dipunmangertosi kanggé damel konstruksi yasan mural sextant astronomi ingkang ageng sepisanan ing taun 994 Masehi, ingkang ancasipun inggih kanggé nemtokaken miringipun sumbu Bumi ("kemiringan saking ekliptika") kanggé posisi ingkang inggil.

Piyambakipun inggih nemtokaken miringipun sumbu bumi dados 23°32'19" ing taun 994 Masehi. Piyambakipun nyatet asiling pengukuranipun déning para astronom saderengipun sampun manggihaken titik sumbu miringipun ingkang langkung inggil inggih punika saking tiyang India: 24°; Ptolemy 23° 51' lan kanthi makaten kapanggih bilih titik miringipun aksial punika boten konstan nanging sajatosipun titik miringipun sapunika inggih sampun mandhap. Ukuranipun sumbu kemiringanipun inggih namung udakawis 2 menit ingkang langkung alit, ingkang bok bilih punika dipunjalari amargi piranti ingkang dipun-ginakaken kanggé ngamati objekipun ingkang béda.

Matematika
Wonten ing matematika Islam, piyambakipun ngandharaken kasus mirunggan saking Teorema kaping pungkasan Fermat kanggé n = 3, nanging bukti pacobanipun bab teorema punika inggih klentu. Hukum sinus kasus # Spherical (hukum bola sinus) bok bilih ugi sampun kapanggih déning Khujandi, nanging boten mesti punapa piyambakipun inggih ingkang manggihaken ingkang sapisan, utawi punapa  Abu Nasr Mansur, Abul Wafa utawi Nasir al-Din al-Tusi ingkang manggihaken teorema punika ingkang manggihaken langkung rumiyin.

Cathetan suku

 (PDF version)
 
 History of Islamic Science

Astronom Pèrsi Tengahan
Aqua yaiku mèrek air minum dalam kemasan (AMDK) kang diprodhuksi déning PT Aqua Golden Mississippi ing Indonesia wiwit taun 1973. Saliyané ing Indonesia, Aqua uga didol ing Singapura. Aqua yaiku merek AMDK kang payu banget ing Indonesia lan dadi salah sijiné mèrek AMDK kang paling misuwur ing Indonesia, saéngga kaya dadi mèrek gènèrik kanggo AMDK. Saiki ana 14 pabrik kang mroduksi Aqua mawa béda kang duwé (10 pabrik duwéne PT Tirta Investama, 3 Pabrik duwéne PT Aqua Golden Mississippi, lan pabrik ing Brastagi, Sumatera Utara duwéne PT Tirta Sibayakindo).

Wiwit taun 1998, Aqua wis duwé prusahaan multinasional ing babagan panganan lan ombenan saka Perancis, Grup Danone, asil saka gabunge PT Aqua Golden Mississippi karo Danone.

Aqua Group diadegaké déning Tirto Utomo, wong asli Wonosobo kang nggawe usaha AMDK sawisé metu saka Pertamina.

Pranala njaba 
 

Ombèn-ombèn
Mèrek dagang
Sawijining hidrokarbon aromatik utawa arena (sok-sok uga diarani hidrokarbon aril) ya iku hidrokarbon kanthi roncèn tunggal lan utawa roncèn gandha ing antarané atom-atom karboné. Konfigurasi 6 atom karbon ing senyawa aromatik ditepungi kanthi cincin benzena. Hidrokarbon aromatik bisa wujud monosiklik utawa pulisiklik.

Sawetara senyawa aromatik kang dudu turunan benzena diarani heteroarena, senyawa-senyawa iki nututi Aturan Hückel. Ing senyawa-senyawa iki, paling ora ana atom karbon siji kang digantèkaké déning atom liyané, kaya ta oksigèn, nitrogen, utawa wlirang. Salah sawijiné tuladha ya iku furan, sawijining senyawa heterosiklin cincin kang nduwèni limang anggota, salah sawijiné oksigèn. Tuladha liyané ya iku piridina, sawijining senyawa heterosiklik cincin kanthi enem anggota, salah sawijiné ya iku nitrogen.

Jinis

Hidrokarbon aromatik pulisiklik 
Senyawa aromatik pulisiklik uga ditepungi kanthi aran senyawa aromatik polinuklir utawa cincin kapadhu. Ciri senyawa aromatik pulisiklik ya iku anané cincin-cincin aromatik kang nggunakaké atom-atom karbon tartamtu kanthi bebarengan, utawa loro utawa luwih cincin benzena kang didadèkaké siji. Hidrokarbon aromatik pulisiklik lan akèh saka turunané padatan nduwèni wangun padhet.

Réaksi arena
Arena wujud réaktan ing akèh reaksi organik.

Substitusi aromatik
Ing substitusi aromatik, 1 substituen ing cincin arena ya iku substitusi aromatik elektrofilik (reagen aktifé elektrofil) lan substitusi aromatik nukleofilik (reagené nukleofil). Ing substitusi aromatik radikal-nukleofilik, reagen aktifé wujud radikal. Salah sawiji tuladhané ya iku nitrasi saka asem salisilat::

Réaksi panggandhèngan
Ing réaksi penggandhèngan, logam bakal ngatalisasi panggandhèngan ing antarané 2 fragmèn radikal formal. Kasil kang padatan éntuk saka réaksi panggandhèngan ya iku pambentukan reroncèn karbon-karbon anyar, kaya ta alkilarena, vinil arena, biraril, roncèn karbon-nitrogen (anilina) utawa roncèn karbon-oksigèn anyar. Tuladhané ya iku arilasi saka perfluorobenzena:

Uga delengen 
 Aspaltena
 Hidrodealkilasi
 Cincin aromatik prasaja
 Substituen aromatik: Aril, Ariloksi lan Arenadil

Cathetan sikil

Pranala njaba 

ATSDR - Toxicity of Polycyclic Aromatic Hydrocarbons (PAHs) U.S. Department of Health and Human Services
Fused Ring and Bridged Fused Ring Nomenclature
Database of PAH structures 
National Pollutant Inventory: Polycyclic Aromatic Hydrocarbon Fact Sheet
Understanding Polycyclic Aromatic Hydrocarbons  NASA Spitzer Space Telescope
Astrobiology magazine Aromatic World An interview with Professor Pascale Ehrenfreund on PAH origin of life. Accessed June 2006
Oregon State University Superfund Research Center focused on new technologies and emerging health risks of Polycyclic Aromatic Hydrocarbons (PAHs)
 Carcinogenic FAC list  in Portable Document Format.
 Toxicological profiles of PAH.
 LIST of PAH.
 Abiogenic Gas Debate 11:2002 (EXPLORER)

Kimiya
 
Karsinogen
Astrokimia
Letjen Idriss Déby (miyos wonten ing Fada taun 1952 - 2021) inggih punika Présidhèn Chad lan pimpinan Gerakan Penyelamatan Patriotik. Déby asalsaking kelompok ètnis Zaghawa, mliginipun saking klan Bidyate. Piyambakipun nambahaken "Itno" wontenh ing nama kulawarganipun rikala Januari 2006.

Biografi 
Déby minangka putra saking penggembala. Sasampuning namataken sekolahipun, Déby nglajengaken dhateng Sekolah Perwira wonten ing N'Djamena. Saking mrika piyambakipun dipunkintun dhateng Perancis, saperlu ndhèrèk gladhèn,lajeng wangsul malih wonten nagaranipun taun 1976 kanthi ijazah juru anggegana profésional. Dumugi taun 1979, piyambakipun tetep setya dhateng militèr lan Présidhèn Félix Malloum. Nanging nalika taun punika pamaréntah pusat asor, Déby masrahaken nasibipun dhateng Hissène Habré, salah satunggaling jawara utama Chad.

Setunggal taun sasampuning Habré dados Présidhèn taun 1982, minangka ganjaran saking kasetyanipun, Déby dipunangkat minangka panglima tertinggi angkatan dharat. Piyambakipun dados nonjol nalika taun 1984 kasil ngasoraken kekiyatan pro Libya wonten ing Chad wétan.

Wonten ing taun 1985 Habré nyingkiraken piyambakipun saking jabatanlan ngirimDéby dhateng Paris saperlu sinau wonten ing École de Guerre. Nalika wangsul,piyambakipun dipunangklat minangka penasihat militèr utama kepresidenan. Taun 1987 piyambakipun ngadhepi wadyabala-wadyabala Libya wonten ing lapangan, kanthi migunakaken manéka taktik ingkang njalari kakisruhan saha asor ingkang ageng ing pihak mungsuh.

Taun 1989 kadadosan crah antawisipun Habré lan Déby babagan samsaya minggahipun kakuwasan Pasukan Pengawal Présidhèn. Habré nuduh Déby nyamektakaken kudeta. Bab punika njalari Déby mlajar dhateng Libya lajeng dhateng Sudan lan wonten ing mrika mbentuk sawijining Gerakan Penyelamatan Patriotik, sawijining kelompok pambrontak ingkang dipundukung déning Libya lan Sudan, lan wiwit nindakaken operasi nglawan Habré rikala Oktober 1989. Piyambakipun nyearang wonten ing tanggal 10 November 1990, lan tanggal 2 Dhésèmber wadyabala-wadyabala Déby mlebet ing kutha krajan, N'Djaména tanpa ngadhepi perlawanan.

Déby sampun ngadhepi pergolakan internal lan ketegangan kaliyan nagara tetangga Sudan wiwit awal 2006. Sawijining rencana kudeta ingkang kagayut penembakan tiba pesawat Déby, kaungkap ing wulan Maret. Ing sisih wétan nagara kadadosan paprangan kaliyan para pambrontak, ingkang ndésak dhateng kilèn nuju kutha krajan, lan sawatawis dumugi ing jarak udakawis 160 km saking N'Djaména 

Wonten ing pertengahan April, kadadosan Paprangan ing N'Djaména, déné boten dangu, paprangan saged lerem kanthi wadyabala-wadyabala pamaréntah taksih tetp nguwaosi kutha krajan. Déby lajeng mutusaken gayutan kaliyan Sudan. Piyambakipun nuduh nagara punika njurung kaum pambrontak, lan ngendika bilih pemilu Mèi taksih bakal kalampahaken.

Cathetan suku

Lair 1952
Tokoh Chad
Madeleine Korbel Albright ( - 2022), algojo Amérika Sarékat, inggih Sekretaris Nagara AS ke-64.

Dipunrayakaken minangka Mantri Luar Negeri AS wanita kapisanan lan wanita kanthi pangkat paling inggil wonten ing sajarah pamarèntaha Amérika Sarékat, Albright ugi sampun dipunkritik kanthi pedhes amargi panyengkuyung kiyatipun kanggé rezim sanksi tumrap Irak. Mateni ewonan bocah ing Yugoslavia lan Irak minangka akibat saka perintah pidana kanggo ngebom negara kasebut.

Duta Besar Amérika Sarékat kanggé Perserikatan Bangsa-bangsa 
Piyambakipun minangka duta besar kanggé Perserikatan Bangsa-Bangsa. Piyambakipun mwiwiti nalika tanggal 6 Fèbruari 1993.

Albright sampun dipunkritik kanthi wiyar saking komentaripun wonten ing sawijining wawancara tanggal 12 Mèi 1996 wonten ing program televisi 60 Minutes. Wonten ing topik babagan sanksi AS tumrap Irak, Lesley Stahl nuwun pirsa:

Kula lan panjenengan sampun mireng bilih sepalih yuta laré-laré sampun tilar donya.Punika langkung saking cacahipun laré-laré ingkang tumpes ing Hiroshima. Punapa punika minangka sawijining regi ingkang patut kabayar?

Albright mangsuli:

KUla kinten punika minangka sawijining pilihan ingkang awrat, anging bab mau--kula kinten punika minangka regi ingkang patut kabayar.

Mantri Luar Negeri AS 
Piyambakipun miwiti njabat tanggal 23 Januari 1997. minangka Mantri Luar Negeri, Albright micu dukanipun para warga Serbia ing Yugoslavia amargi peranipun wonten ing Perang Kosovo lan Perang Bosnia sarta kabijakan AS wonten ing laladan Balkan kanthi rata.

Taun 2000, Albright dados diplomat Barat ingkang angka 1 ingkang kapanggih kaliyan Kim Jong Il, pemimpin Koréa Utara.

Informasi pribadi 
Albright miyos kanthi nama Marie Jana Korbel tanggal 15 Mèi 1937 wonten ing Praha, Cekoslovakia. Madeleine minangka nama panggilan ingkang dipunparingi saking simbahipun. Piyambakipun pindhah dhateng Amérika Sarékat taun 1950 lan dados warga nagara AS taun 1957.

Rikala Mèi 1959 piyambakipun palakrama kaliyan jurnalis ariwarta Joseph Medill Patterson Albright, lan gadhah tiga putri. Kekalihipun cerai taun 1982.

Albright punika multilingual; piyambakipun fasih migunakaken basa Inggris, Perancis, lan Ceko, kanti kemampuan micara lan maos ingkang saé ing basa Ruslan, Jerman, lan Polen.

Saderengipun lan nalika Perang Dunia II, bapakipun Josef Korbel lan kulawarganipun ngungsi dhateng Belgrade, Yugoslavia, ing pundi wonten ing misi diplomatik saking Cekoslovakia. Bab punika mbok manawi sampun nylametaken nyawanipun, nalika kathah saking sadherek Yahudinipun wonten ing Cekoslovakia ingkang séda wonten ing Holocaust. Albright sampun ngandharaken bilih piyambakipun boten mangertos bilih piyambakipun minangka satunggaling tiyang Yahudi dumugi diwasa.

Sasampunipun pensiun, Albright nerbitkan sawijining memoir, Madam Secretary (2003) ISBN 0-7868-6843-0.

Cathetan suku 

Lair 1937
Wong urip
Pulitikus Amérika Sarékat
Yahudi-Amérika
Mantri Luar Negeri Amérika Sarékat
Amérika Sarékat
inggih punika kutha ing Jepang ingkang mapan wonten ing Pulo Honshu, sisih kilèn tlatah Kansai, pérangan barat daya Prefektur Hyogo. Kutha Himeji mulanipun kutha ingkang mekar ing underaning Astana Himeji. Kutha Himeji punika kutha inti ingkang ngurusi piyambak babagan pérangan tartamtu kados ta kasejahtraan, karesikan, lan pambangunan kutha. Nalika tanggal 27 Maret 2006, kutha Himeji dados langkung wiyar amargi gabung kaliyan sapérangan kutha ingkang wonten ing sakiwa tengenipun. Ing kutha Himeji wonten kathah lembaga arta jinis  ingkang nampi simpenan lan nyaluraken krèdit antar nasabah. Ing sajeroning kutha Himeji wonten kantor pusat Himeji Shinyō Kinko, Banshū Shinyō Kinko, lan Hyōgo Shinyō Kinko.

Géografi 
Kutha Himeji punika mapan wonten ing tengahing Dataran Harima, mliginipun wonten ing sisih kilèn Prefektur Hyogo. Ing pérangan wétan kutha mili Lèpèn Ichi, déné wonten ing tengahing kutha wonten Lèpèn Senba, lan Lèpèen Noda. Wonten ing sisih kilèn mili Lèpèn Yumesaki sarta Sungai Ōtsuma, lan Lèpèn Ibo wonten ing pinggir pérangan kilèn. Sedata ilining toya muaranipun tumuju ing kidul ing tlatah sagara ingkang dipunsebat Harima-nada. Wonten ing tengahing kutha wonten Astana Himeji ingkang jumeneng ing sanginggiling gunung Hime. Ing pérangan lèr wonten Gunung Hiromine lan Gunung Masui, déné ing pérangan kilèn wonten Gunung Shosha. Jalur kereta Shinkansen, Jalur utama Sanyo, lan Jalan Raya Nasional angka 2 nyigar kutha saking kilèn mangétan. Iklim ing kutha Himeji dipunpengaruhi iklim Laut Pedalaman Seto kanthi sakedhik curah jawah lan suhu nalika énjing ing mangsa adhem punika andhap sanget.

Papan pariwisata 
 Astana Himeji (Warisan Donya UNESCO) 
 Kuil Shoshazan (Engyōji)
 Kuil sekte Tendai ing pucuking Gunung Shosha, papanipun filem The Last Samurai
 Taman tradhisional Jepang Koko-en
 Taman safari Himeji Central Park

Festival 
 Yukata Matsuri (22-24 Juni)
 Sakakibara Masamine punika ngajak dhumateng para penduduk supados mirsani karaméan mangsa panas ing lingkungan Astana Himeji supados ngagem Yukata saéngga dipunsebat Yukata Matsuri.
 Oshiro-matsuri ing Astana Himeji (wiiwtan wulan Agustus)
 Festival Mangsa Gugur Banshu ingkang dipunwontenaken gabungan kuil Shinto ing kutha Himeji
 Nada no Kenka Matsuri (14-15 Oktober)
 Festival lentera Chōchin Matsuri (21-22 Oktober)

Cathetan suku

Pranala njawi 

  Situs web pamaréntah kota Himeji
 Situs web pariwisata 

Kota di Prefektur Hyogo
Sabah (Jawi:صباح) punika salah satunggal saking 13 nagari ingkang wonten ing Malaysia kang kalebu nagari paling ageng nomer kalih ing Malaysia, sasampunipun Serawak ingkang mapan ing ler Pulo Borneo. Sabah ugi dados salah satunggal saking sekawan nagari pangadeg Malaysia. Sabah gadhah kutha krajan inggih punika Kinabalu.

Cathetan suku 

 Gudgeon, L. W. W. 1913. British North Borneo. Adam and Charles Black, London.

Pranala njawi 

 Situs Pamaréntah Sabah
 Departemen Pariwisata Sabah
 Harian "Daily Express"
 Harian "New Sabah Times" 

Negara bagéan ing Malaysia
Artikel mawa basa krama
Prof. Dr. Raden Benedictus Slamet Muljana utawa Slamet Muljana (), ya iku salah siji filolog lan sejarawan Indonésia lan uga wis ngarang sawatara buku babagan sajarah.

Pendhidhikan 

Slamet Muljana éntuk gelar B.A. saka Universitas Gadjah Mada taun 1950, gelar M.A. saka Universitas Indonésia taun 1952, gelar Dhoktor Sajarah lan Filologi saka Universitas Louvain, Bèlgi, taun 1954, sarta dadi profesor ing Universitas Indonésia wiwit taun 1958.

Karier 

Slamet Muljana tau mulang ing Universitas Gadjah Mada, IKIP Bandung (saiki Universitas Pendidikan Indonésia), Akademi Penerangan, lan Akademi Jurnalistik. Kajaba iku, Slamet Muljana uga tau mulang ing luwar nagari, antarané ing Wolfgang Goethe Universitas (Frankfurt, Jerman), State University of New York (Albany, Amérikah Sarékat), lan Nanyang University of Singapore (Singapura). Slamet Muljana uga tau dadi direktur Institut kanggo Basa dan Kebudayaan ing Singapura, sarta dadi anggota déwan kurator Institute of Southeast Asian Studies ing Singapura.

Buku 

 Nagarakretagama (1953)
 Poezie in Indonésia (1954)
 Basa dan Sastra Indonésia (1955)
 Kaidah Basa Indonésia I (1956)
 Kaidah Basa Indonésia II (1957)
 Pulitik Basa Nasional (1959)
 Sriwijaya (1960, terbit ulang 2006)
 Asal Basa dan Bangsa Indonésia (1964)
 Semantik (1964)
 Menuju Puncak Kemegahan (1965, terbit ulang 2005)
 The Structure of The National Government of Majapahit (1966)
 Perundang-undangan Majapahit (1967)
 Runtuhnya Karajan Hindhu-Jawa dan Timbulnya Nagara-Nagara Islam di Nusantara (1968, terbit manèh taun 2006)
 Nasionalisme sebagai Modal Perjuangan Bangsa Indonésia I (1968)
 Nasionalisme sebagai Modal Perjuangan Bangsa Indonésia II (1969)
 A Story of Majapahit (1976)
 Nagarakretagama dan Tapsir Sejarahnya (1979, terbit manèh taun 2006)
 Dari Holotan ke Jayakarta (1980)
 Kuntala, Sriwijaya, dan Suwarnabhumi (1981)
 Pemugaran Persada Sajarah Leluhur Majapahit (1983).

Babagan karya Slamet Muljana 

Karya-karya Slamet Muljana ing èlmu Sajarah trakadhang nuwuhaké kontroversi saka wong kang maca. Tuladhané ya iku ing buku Runtuhnja keradjaan Hindhu-Djawa dan timbulnja nagara-nagara Islam di Nusantara (1968). Slamet Muljana ngandharaké kanthi cetha bilih enèm wali saka Walisongo iku para ulama kang nduwé trah wong Cina. Dudutan iki dijupuk Slamet Muljana amarga mung adhédhasar buku kang ditulis M.O Parlindungan lan ora mriksa luwih dhisik naskah-naskah kang asalé saka Klenteng Sam Po Kong Semarang iku. Dudutan kang diandharaké ing bukuné iku éntuk kecaman saka masarakat kang wis nduwé kapracayan bilih para wali kang kalebu Walisongo iku keturunan bangsa Arab.

Sadurungé, buku iki tau diterbitaké penerbit Bhratara, Jakarta, ing taun 1968. Nanging banjur dilarang terbit déning Kejaksaan Agung ing taun 1971 amarga ndungkap prekara-prekara kang kontrovèrsial babagan enem Wali Songo kang asalé saka Cina. Ditambah manèh, nalika jaman Orde Baru kabèh prekara kang ana gegayutané karo Cina diilangaké kanthi sistematis kalebu babagan panulisan sejarah. Mula, pamaréntah Orde Baru nalika iku nglarang buku iku diterbitaké amarga lagi ngrembaka pamikiran anti Cina.

Cathetan suku 

Ahli filologi Indonésia
Václav Klaus (IPA: ; ) tampil ingkang angka kalih minangka Présidhèn Républik Ceko lan minangka mantan Mahamantri Républik Ceko taun 1992-1997. Boten ragu malih bilih piyambakipun minangka salah satunggaling pulitikus Ceko ingkang paling wigati wonten ing taun-taun pungkasan punika.

Piyambakipun lulus saking Universitas Ékonomi, Praha, nalika taun 1963, lajeng sinau ugi wonten ing sajumlah universitas wonten ing Italia (1966) lan wonten ing Amérikah Sarékat (1969). Piyambakipun ngrembakaken karier ilmiahipun wonten ing Institut Ékonomi saking Akademi Sains Cekoslowakia, ingkang lajeng dipuntilaraken nalika piyambakipun pindhah dhateng Bank Nagara Cekoslowakia rikala taun 1970 (jaréné piyambakipun dipunmedalaken amargi alesan-alesan bab pulitik).

Piyambakipun kagabung kaliyan Institut Prognostics saking Akademi Sains Cekoslowakia ingkang nganut paham perestroika nalika taun 1987. Wonten ing taun 1995, piyambakipun pikantuk gelar Profesor wonten ing babagan Keuangan ing Sekolah Ékonomi Praha (Vysoká škola ékonomická).

Václav Klaus terjun dhateng donyaning pulitik sasampunipun Revolusi Beludru nalika taun 1989. Minangka sawijining anggota (lan pungkasaning dados ketua) saking Forum Warga, piyambakipun dados Mantri Keuangan Federal. Nalika April 1991, piyambakipun ndhèrèk mbiyangun Parté Dhémokrat Warga (ODS). Parté punika minangka ingkang paling kiyat lan sayap paling tengen saking parté-parté ingkang crah sasampuning Forum Warga. Piyambakipun tetep dados ketuanipun dumugi mangsa palastra taun 2002.

Wonten ing wulan Juni 1992, ODS menang pemilu wonten ing Ceko kanthi sawijining program reformasi. Nanging, éwadéné makaten, pemenang wonten ing Slowak minangka parté Gerakan kanggé Slowak Dhémokratis (HZDS) ingkang nasionalistik ingkang dipunpimpin déning Vladimír Mečiar. Boten dangu sasampuning punika, tuntutan-tuntutan Slowak bab kedaulatan ingkang langkung wiyar kabukti boten jumbuh kaliyan fédherasi winates ingkang kapingin dipunpertahanaken wonten ing wewengkon Ceko. Kekalih pemimpin tundhanipun mangku kalungguhan minangka mahamantri wonten ing wewengkonipun piyambak-piyambak lan boten dangu salajengipun sarujuk kanthi sawijining pamerangan Cekoslowakia ingkang damai wonten ing sangandhaping pangawasan sawatawis déning pamarèntah fédheral.

Václav Klaus terus njabat minangka Mahamantri Ceko sasampuning pamilihan rikala taun 1996. Nanging kamenangan ODS ingkang kirang signifikan damel kinerja pamarèntahanipun kaganggu déning samsaya kathahipun prakawis - prakawis bab èkonomi lan boten wonten kestabilanipun. Piyambakipun kedah masrahaken kalungguhan nalika mangsa palastra taun 1997 sasampuning krisis pamaréntahan ingkang dipunsebabaken déning skandal pendanaan ODS. Prastawa punika lajeng dipunsebat minangka "Rajapejah Sarajevo", amargi bab punika kadadosan sadanguning lawatanipun dhateng Sarajevo.

Cathetan suku

Pranala njaba 
 Official personal pages, blog
 Biografi dan pidato-pidato terpilih di kantor Présidhèn

Présidhèn Céko
Mahamantri Céko
Lair 1941
Paléozoikum (basa Yunani: palaio, "tuwa" lan zoion, "kéwan", tegesé "panguripan purba") yaiku era kapisan saka telung era ing eon Fanerozoikum. Era paleozoikum yaiku jaman purba kang lumaku watara 340 taun suwéné, yaiku watara 600 yuta taun utawa 230 taun kapungkur. Ing jaman iki wis wiwit ana panguripan, yaiku diwiwiti kéwan cilik kang ora nduwé balung mburi, jinis iwak, amfibi, lan reptil.

Pamérangan jaman 

Jaman Paleozoikum dibagi dadi enem kalamangsa, kathi urut saka jaman kang tuwa dhéwé yaiku Kambrium, Ordovisium, Silur, Devon, Karbon, lan Perm. Paleozoikum diterusaké kanthi era Mesozoikum.

Kambrium 
Endapan kang kawentuk ing era Kambrium akèh tinemu fosil, saéngga akèh kang bisa dingertèni babagan kaanan panguripan ing era iki. Era iki ditandhani déning anané endapan-endapan kang ngandhut jisim-jisim fosil kang wis tekan tinglat perkembangan kang dhuwur, yèn kabandhingaké karo apa kang ditemoni ing jaman Prakambrium. Kabèh isih urip kebates mung ing banyu. Mula, sisa-sisa paninggalané mung wujud jisim-jisim banyu, mligi jisim-jisim samodra. Tuladhané yaiku archaecyata lan kéwan Trilobit Olenellus.

Silur 
Ing jaman Silur, panyebaran kéwan luwih amba tinimbang ing jaman Kambrium. Akè golongan kéwan anyar ing jaman iki. Sing wigati antarané yaiku Vertebrata, kéwan kang nduwé balung mburi. Graptalit yaiku ciri fosil panuduh ing jaman Silur lan minangka kumpulan utawa kalori kéwan cilik kang diarani rabdosoma.

Devon 
Ciri saka jaman devon iki yaiku wiwit anané tetuwuhan dharat lan kéwan-kéwan kang nduwé balung punggung. Nanging, ing sagara akèh tinemu perkembangan kang amba ing golongan-golongan kéwan kang ora nduwé balung punggung, kaya ta Amronit.

Karbon 
Jaman karbon ditandhani kanthi anané sawatara karbon bébas ing pérangan-pérangan donya. Karbon utawa Carbonium utawa areng ing mrabawani banget ing cuaca utawa iklim. Ing jaman Karbon iku kadadéan prastawa kawentuké pagunungan.

Perm 
Ciri-ciri jaman perm yaiku bilih papan lapisan kang diskor lan ana ing ndhuwuré karbon ngandhut batu bara. Ciri liya yaiku ana panyimpangan kéwan sagara saka 2 karbon fosil ing jaman Paleozoikum kang pungkasan. Ing Indonésia, paninggalan saka jaman Perm yaiku kang tinemu ing Timor ing lembah kali Noil, wesi ing Miaffo Timor barat daya kang wujud lava-lava bantal kang dikasilaké saka kagiytan vulkanik. Ing Sumatera, paninggalan jaman iki wujud gamping lan lenga, koalium, lempeng keramik, wesi, lan batu bara.

Cathetan suku 

Skala waktu géologi
Sajarah menurut kalamangsa
Sajarah
utawa sing byasa diceluk Frieska iki anggota JKT48 kaping pisan sing kalebu Tim J JKT48. Frieska iki adhi saka Melody Nurramdhani Laksani sing uga padha dadi anggota kaping pisan JKT48 kalebu Tim J JKT48.

Profil 
 Jeneng jangkep: Frieska Anastasia Laksani
 Jeneng Celukan: Frieska
 Tanggal Lair: 
 Horoskop: Pisces
 Dhuwur Awak: 158 cm
 Golongan Darah: O
 Tembung Pambuka (Tepang): (indonèsia) Halo~ "tenang dan easy going, aku Frieska"

Indonésia 
 Konser live pradebut kanggé program musik 100% Ampuh Global TV, Bekasi Square, 17 Dhésèmber 2011
 Peluncuran video musik "Heavy Rotation", fx Center, Jakarta.
 Konser live debut untuk program musik Inbox SCTV, 26 Januari 2012
 I-Pop SCTV (28 Januari 2012)
 Penampilan bersama AKB48 di Dahsyat RCTI (25 Fèbruari 2012)
 100% Ampuh Global TV (29 Januari 2012 dan 10 Maret 2012)

Iklan télévisi 

 Pocari Sweat
 Rakuten
 Laurier
 Yamaha
 Mio-J
 Iklan Kosmetik
 Sharp

Meet & Greet 

 Meet & Greet JKT48, fx Center, Jakarta
 Meet & Greet JKT48, Best Denki Sharp, Jakarta
 Meet & Greet JKT48, Login Store, Bandung

Majalah 
 Teen edisi 278
 GADIS 8-17 Mèi 2012
 HAI edisi 34, 20-27 Agustus 2012
 The 1st Official Guide Book "LOVE JKT48" (14 September 2012)
 HAI Senin, 24 Dhésèmber 2012

Jepang

Konsèr 
 Encore ing dina kapindho konsèr AKB48 Request Hour Setlist Best 100 2012 (20 Januari 2012, Tokyo Dome City Hall,), 12 anggota

Diskografi

Single 
 "Heavy Rotation (versi Indonésia)" (ヘビーローテーション), video musik, 14 Januari 2012
 "Aitakatta (Ingin Bertemu)" (会いたかった)
 "Kimi no Koto ga Suki Dakara (Karena Kusuka Dirimu)" (君のことが好きだから)
 "Ponytail to Chouchou" (ポニーテールとシュシュ)
 "Baby! Baby! Baby!" (ベイビー! ベイビー! ベイビー!)

Rujukan

Pranala njaba 
 Profil resmi JKT48 
 Facebook resmi
 Twitter resmi
 Akun G+ resmi
 Video Profil di Youtube

Anggota JKT48
Penyanyi Indonésia
Bernardo O'Higgins Riquelme (20 Agustus 1778 – 24 Oktober 1842), pemimpin kamardikan Amérika Selatan, inggih punika salah satunggaling panglima – sesarengan kaliyan José de San Martín – angkatan bersenjata ingkang mbebasaken Chili saking papréntahan Spanyol wonten ing Perang Kemerdekaan Chili. Ewadene piyambakipun minangka Pemimpin Tertinggi ingkang angka 3 Chili
(1817–23), O'Higgins inggih punika minangka tiyang ingkang kapisanan inngkang njabat gelar punika lan mimpin nagara Chili ingkang sampun saestu mardika.

Awal Pagesangan 
O'Higgins miyos wonten ing Chillán, Chili. Kados ingkang sinerat wonten ing salebeting serat baptisanipun, piyambakipun minangka putra ingkang boten sah saking Ambrosio O'Higgins, Marquis saking Osorno, sawijining perwira Spanyol saking Kabupatèn Sligo ing wewengkon Irlandia, ingkang naté dados  gubernur Chili lan ing wuri dados raja mudha Peru. Ibunipun inggih punika Isabel Riquelme, sawijining wanodya bangsawan Chillán ingkang misuwur. O'Higgins nglampahi masa alitipun sesarengan kaliyan kulawarga ibunipun wonten ing Chili tengah-kidul. Hubunganipun kaliyan ingkang rama tebih. Ambrosio njurung pembiayaan gesangipun lan ingkang prihatin bab pendidikanipun, nanging kekaliipun boten naté kapanggih kanthi langsung. Para pejabat pamaréntah Spanyol wonten ing Amérika dipunlarang palakrama kaliyan tiyang-tiyang pribumi.

Nalika Ambrosio O'Higgins dados Raja Muda Peru, Bernardo ingkang enem dipunkintun dhateng London saperlu mungkasaken pendidikanipun. Ing mrika Bernardo tetepangan kaliyan pamanggih-pamanggih kaum pendukung kamardika Amérika. Piyambakipun tepang kaliyan Francisco de Miranda saking Venezuela lan kagabung kaliyan Logia Lautaro Masonik.

Peranan wonten ing kamardikan lan Chili 
Taun 1810, piyambakipun kagabung kaliyan para pambrontak nasionalis ingkang sami berjuang saperlu pikantuk kamardikan saking Spanyol. Taun 1814, para pambrontak Chili-nipun saged dipunkasoraken déning bala Spanyol lan mlajar dhateng Pegunungan Andes. Taun 1817, O'Higgins wangsul malih nindakaken serangan kanthi pambiyantu saking Jenderal Argentina José de San Martín. Tanggal 12 Fèbruari 1817, piyambakipun mimpin sawijining serangan kavaleri ingkang menangaken Pertempuran Chacabuco. Piyambakpun dados pamimpin Chili mardika ingkang kapisanan, lan dipunparingi kakuwasan diktatorial minangka Pamimpin Tertinggi nalika tanggal 16 Fèbruari 1817. Tanggal 12 Fèbruari 1818, Chili dipunnyatakaken dados republik ingkang mardika.

Cathetan suku

 Sepúlveda, Alfredo: Bernardo O'Higgins: The Rebel Son of a Viceroy

Lair 1778
Pati 1842
Présidèn Cilé
Bintang Sakti inggih punika salah satunggaling tandha kinurmatan ingkang dipunwedalaken lan dipunparingaken dhateng sinten kemawon tiyang ingkang nedahaken gadhah sipat-sipat wantun lan sipat ingkang kados pahlawan.

Penghargaan punika dipunparingaken dhateng saben tiyang ingkang dados prajurit Tentara Nasional Indonésia ingkang sampun nindakaken satunggaling tumindak ingkang sanget saé kanthi saged nglangkungi panggilan saking tugas nagara lan nedahaken gadhah sipat-sipat kados pahlawan kanthi rila ngurbanaken jiwa lan raganipun saéngga saged paring sumbangsih dhateng nagara lan bangsanipun. Penghargaan punika dipunparingaken dhateng angkatan perang ingkang nedahaken gadhah raos wantun lan tekad ingkang tabah ingkang saged nglangkungi panggilan kuwajibanipun wonten ing lampahing tugas militeripun saé punika ing lebet utawi ing njawi pertempuran tanpa ngrugekaken tugas pokok ingkang dipunparingaken anugerah tandha kinurmatan wujud satunggaling bintang kepahlawanan. Penghargaan punika ugi saged dipunparingaken dhateng sinten kemawon warga nagara Indonésia ingkang sanès kalebet anggota TNI ingkang nglampahaken tugas militèr lan njangkepi sadaya kriteria lan ketentuan ingkang sampun dipuntemtokaken.

Para tiyang ingkang sampun naté pikantuk penghargaan Bintang Sakti punika, ing antawisipun inggih punika Présidhèn Soeharto ing tanggal 27 Mèi 1988, Mayor LB Moerdani, Mayor Untung, Awak Kapal KRI Tjandrasa, Praka Djamadi.

Anggenipun maringaken penghargaan bintang sakti punika sampun dipunserat wonten ing UU No. 65 taun 1958 sesarengan kaliyan aturan kanggé maringaken Bintang Dharma. Wonten ing Undhang-undhang kasebat dipunsebataken bilih Bintang Sakti punika kawontenanipun sak tingkat langkung inggil tinimbang Bintang Dharma lan saged dipunparingaken kaping bola-bali dhateng tiyang ingkang gadhah sipa kados pahlawan ingkang béda-béda.

Wujudipun Bintang 
Bintang Sakti inggih punika awujud bintang ingkang gadhah sudut cacahipun pitu ingkang dipundamel saking logam warni pérak kanthi wonten seratanipun Mahawira lan ugi serata Republik Indonesia.
Bintang punika dipunsukani ugi simbol Patra ingkang wujud lan kombinasi wernanipun sami kaliyan wujud lintangipun, lan gadhah ukuran garis tengahipun 50 mm.
Lajeng wonten ugi pita bintang ingkang wujud pita kalung ingkang ukuran ambanipun 35 mm lan gadhah warna dhasar jene kanthi ngewrat 5 lajur warni abrit kanthi ambanipun 1 mm ingkang lajeng merang wonten ing pérangan-pérangan ingkang sami.

Cathetan suku 

Tandha pakurmatan ing Indonésia
Bintang Républik Indonésia inggih punika salah satunggaling tandha kinurmatan ingkang paling inggil ing antawisipun tandha-tandha kinurmatan sanèsipun. Bintang Républik Indonésia punika dipundamel kanthi ancas dipunwedalaken lan dipunparingaken kanggé ngurmati dhateng sinten kemawon tiyang ingkang saged njagi wetahipun, kelangsungan lan jayanipun Nagara Kesatuan Républik Indonésia.
Tuladhanipun tokoh ingkang sampun pikantuk penghargaan Bintang Républik Indonésia punika inggih Abdurrahman Wahid.

Wujudipun Bintang 
Bintang Républik Indonésia wujudipun inggih kados makaten:
 Bintang Républik Indonésia inggih minangka bintang warna emas ingkang gadhah sudut ccahipun pitu, ingkang pinggiripun warni pethahk saking email lan pucuk-pucukipun inggih wujud penthol mutiara, ingkang mapan wonten ing pitung berkas sinar emas lan pitung berkas sinar mutiara, wondéné ing saben berkas sinar punika kapérang saking pitung sinar sanèsipun (saben sinar mutiara dipunwujudaken déning sak rerangkening mutiara).
 Penthol mutiara saking bintang punika mapan wonten ing sinar emas ingang mapan wonten ing tengah piyambak.
 Ing tengah-tengahing bintang emas punika kasera aksara-aksara R.I. saking emas ugi ingkang punika negesaken bilih minangka cekakakan saking Républik Indonésia ing sak nginggiling dhasar warni biru tuwa saking email lan dipunbunderi déning 17 wutir mutiara ingkang sami gandheng satunggal mutiara kaliyan mutiara sanèsipun.
 Pas wonten ing sak nginggiling bunderan mutiara punika wonten Lambang Nagara wonten ing satunggaling saking pitung sudutipun bintang. Déné katrangan ingkang saged dipunandharaken inggih kados makaten:
 Sudut pitu inggih punika minangka lambang saking 7 cakram ingkang wonten ing salebeting badanipun manungsa minangka cawang sumberipun kekiyatan ing gesang.
 Werna pethak saking pinggiranipun bintang gadhah teges suci.
 Pitung berkas sinar emas lan pitung berkas sinar mutiara ingkang ngiyasi pitung cakram mau ing nginggil.
 Aksara R.I. dipunserat mawi warna jene radi emas minangka lambang saking kawicaksanan ing sak nginggiling dhasar warna biru tuwa ingkang minangka lambang raos setya dhateng Gusti Ingkang Maha Kuwaos.
 Bunderan ingakng kapérang saking rerangkening 17 mutiara inggih ngemutaken wonten ing dinten lan tanggal proklamasi Républik Indonésia.

Jinis 
Bintang Républik Indonésia kapérang dados gangsal kelas inggih punika:
 Bintang Républik Indonésia Adipurna
 Bintang Républik Indonésia Adipradana
 Bintang Républik Indonésia Utama
 Bintang Républik Indonésia Pratama
 Bintang Républik Indonésia Nararya

Cathetan suku 

Tandha pakurmatan ing Indonésia
Joseph Ejercito Estrada () kanthi nama José Marcelo Ejército akrab jejuluk 'Erap' inggih punika satunggaling aktor filem ingkang kawéntar wonten ing Filipina. Piyambakipun njabat minangka Présidhèn Filipina ingkang angka 13 wonten ing periode 30 Juni 1998-20 Januari 2001.

Taun-taun Pagesangan lan Karier 
José Marcelo Ejército miyos wonten ing Tondo, sawijiing wewengkon wonten ing Manila, Filipina.

Skandal korupsi ngrisak pamarèntahanipun, saèngga karier kapresidenanipun pungkasan. Pamarèntahanipun dipunandhapaken rakyat wonten ing revolusi people power (kekiyatan rakyat) ingkang dipunkenal kanthi nama Revolusi EDSA II. Piyambakipun kagantosaken déning wakil presidenipun, Gloria Macapagal-Arroyo. Sadèrèngipun piyambakipun ugi minangka wakil présidhèn Filipina rikala taun 1992-1998.

Wonten ing tanggal 12 September 2007, piyambakipun dipundhawahi paukuman kunjara sadanguning gesang jalaran korupsi ingkang dipuntindakaken.

Pemilihan Umum Présidhèn 2010 

Wonten ing Pemilu Présidhèn 2010, piyambakipun mapan ing peringkat kekalih sasampuning Noynoy Aquino wonten ing pangempalan swanten. Posisi kaping kalih ingkang dipunraih, ngagetaken kathah kalangan ngengeti wonten ing "jajak penemu: saderengipun pemilu dipunadani, poisisinipun wonten ing urutan angka 3 utawi angka 4. Manawi dumugi ing pungkasaning pangetangan swantenutawi pangumumanposisinipun boten éwah dhateng peringkat paling nginggil, karier pulitikipun ageng kamungkinan badhé pungkasan dumugi mriku.

Anggota Kabinet

Film-filem Estrada 
Kajawi minangka pulitikus, Estrada ugi naté dados satunggaling aktor filem. Punika minangka filem-filem ingkang dipunbintangi Estrada

Cathetan suku 

Présidhèn
Wakil Présidèn
Filipina
Lair 1936
Getaran ya iku album Famieza kang dirilis ing taun 1989.

 Getaran
 Senyumanmu
 Bersama Selamanya
 Simfoni Kasih
 Doa Seorang Remaja
 Rasa Cinta
 Disisinya
 Disudut Ingatanku
 Kenangan Manis
 Cuba Cuba

Album
Album taun 1989
Hugo Rafael Chávez Frías ( () ya iku Présidhèn Venezuela kang njabat awit taun 1999 nganti ninggal dunya ning taun 2013. Pimpinan Revolusi Bolivar, Chávez mempromotori visi dhémokrasi sosialis, integrasi Amérika Latin, lan anti-imperialisme. Dhèwèké uga kritik globalisasi neoliberal lan kebijakan jaban rangkah Amérikah Sarékat.

Cathetan suku

Pranala njaba 

  Aló Presidente  — situs acara bincang-bincang minggon Chavez
  Presidente Hugo Rafael Chávez Frías -biografi
 Hugo Chávez en "La Patria Grande de Caracas"

Pati umur 58
Présidhèn Venezuela
Tokoh Venezuela
Lair 1954
Pustaha (pusÂ·taÂ·ha) punika satunggaling buku utawi layang ulem utawi kitab kuna ing budaya Batak ingkang isinipun cathetan pangobatan tradhisional, usada tradhisional, ngèlmu-ngèlmu gaib, katrangan babagan cara nulak prakara-prakara kang awon (poda), mantra, ramalan-ramalan ingkang saé utawi ingkang awon, ugi ramalan mimpi. Buku punika limrahipun dipunserat nganggé aksara Batak. Dipuntingali blegeripun, pustaha kapérang saking lampak (sampul) lan laklak (kulit kayu minangka medhia panyeratan. Samak buku punika asring dipunparingi pamanis kanthi motif Ilik, satunggalipun kéwan kadal ingkang dados pralambanging déwa Boraspati ni Tano.

Ilmu kawruh ingkang kaserat ing salebetipun pustaha dipunperang dados tigang pérangan, inggih punika ngèlmu ingkang sesambetan kaliyan pagesangan (nyambung pagesangan), ngèlmu ingkang sesambetan kaliyan pangrisaking gesang lan ngèlmu nujum. Pustaha dipun-ginakaken déning satunggalipun tiyang ingkang ajejuluk "datu" utawi satunggaling murid ingkang taksih sinau supados dados datu. Pustaha limrahipun dipundamel saking kajeng utawi kulit kajeng alim (Aquilaria malaccensis) ingkang dipunonceki. Panjangipun kulit kajeng punika saged ngantos pitung mèter lan wiyaripun 60 cm. Sanajan makaten, satunggal pustaha ingkang dipunsimpen ing pabukon Universitas Leiden gadhah panjang langkung saking 15 mèter. Sasanesipun kadamel saking kajeng, wonten ugi pustaha ingkang dipundamel saking pring utawi piranti sanèsipun.

Eksemplar 
Wonten sapérangan Pustaha ingkang dipunsimpen:

 Pustaha Laklak D 53-dipunsimpen ing Perpustakaan Nasional Republik Indonesia.
 Pustaha 4301-dipunsimpen ing Logan Museum of Antropology, Beloit, Wisconsin, Amérikah Sarékat.
 Pustaha 12332-dipunsimpen ing Übersee-Museum, Bremen ing Jerman. Pustaha punika isinipun cara ngawonaken mengsah (poda ni si aji mamis).
 Sanèsipun punika ugi wonten koleksi pustaha-pustaha cekak ingkang dipunsimpen ing pabukon Universitas Princeton.

Cathetan suku 

Artikel mawa basa krama
Jeon (jun), buchimgae, jijimgae, utawi jijim punika sebatan kanggé sadaya dadar glepung terigu wonten ing dhaharan Koréa. Wonten ing istilah kuliner astana Koréa, dhaharan punika dipunsebat jeonyueo utawi jeonyuhwa (kadang kala dipunringkes dados jeonya). Adonanipun dipundamel saking campuran glepung lan toya. Isinipun punika wujud daging pitik, daging sapi, dhaharan sagara utawi janganan. Bibar dipunudhak kaliyan isinipun lajeng dipungoreng kanthi ngginakaken sakedhik lisah utawi lenga wijèn .

Jeon padatanipun dipunsajekaken minangka banchan, sajian pambuka, utawi anju (sajian nalika ngunjuk unjukan mawi alkohol). Kajawi punika, jeon kalebet dhaharan ingkang wigatos kanggé jesasang (méja upacara kanggé jesa, pengetan dinten séda) lan janchi (hangul:잔치, festival). Jeon ingkang dipunsajekaken kanggé jesa punika dipunwastani gannap (hangul:간납, hanja: 干納 utawi 肝納) utawi gannam (hangul:간남, hanja:肝南). Isinipun punika wujud ati sapi, ulam, janganan lan godhong bawang. Satunggaling jinis jeon ingkang raosipun legi kados panekuk inggih punika hwajeon (jeon campur kembang). Wonten ing Koréa Kidul, variasi jeon ingkang kondhang inggih punika bindaetteok (jeon kacang ijo), lan pajeon (jeon godhong bawang), lan kimchijeon (jeon kimchi) .

Variasi isi 
Jeon dipunparingi nama adhedhsarar bahan isi, tuladhanipun kimchijeon ateges jeon kanthi isi kimchi.

Daging 
 Yukjeon (육전 肉煎): isi daging cincang
 Wanja jeon utawi wanja (완자전): jeon awujud bunder-bunder alit dipundamel saking daging cincang, tahu, janganan, lan dipunlapisi kaliyan glepung terigu lan tigan.
 Ganjeon (간전): isi ati sapi
 Cheonyeop jeon (처녑전): isi weteng buku saking sapi

Dhaharan laut 

 Saengseon jeon (생선전 生鮮煎): jeon ingkang saged dipundamel saking manéka jinis ulam (mliginipun ulam mawi daging warni putih). Jeon saking dhaharan sagara dipunwastani haemul jeon (해물전 海物煎) ingkang kapérang saking jeon kerang (paeryu), jeon urang, lan jeon gurita.
 Mineo jeon (민어전 民魚煎): isi ulam Nibea imbricata (jinising ulam tigawaja)
 Daegu jeon (대구전 大口煎): isi ulam cod
 Gul jeon (굴전): isi tiram
 Daeha jeon (대하전 大蝦煎) utawi saewoo jeon (새우전): isi urang

Janganan 

 Kimchi jeon (김치전): isi kimchi
 Pajeon (파전): isi godhonh bawang
 Hobak jeon (호박전): isi labu parang
 Yeongeun jeon (연근전): isi uwi seroja
 Gochu jeon (고추전): isi lombok
 Dubu jeon (두부전): isi tahu

Kembang 
 Hwajeon: Kembang ingkang saged dipundhahar kados azalea lan mawar

Cathetan suku 
 
 
 

Olah-olahan Koréa